Studentski dom Cvjetno naselje prenamjenjuje se za građane koji zbog potresa ne mogu boraviti u svojim domovima. Zbog toga se studenti koji žive u Cvjetnom privremeno sele u u Studentski dom Stjepan Radić.

To ju je informaciju na Facebooku maloprije objavio Studentski Zbor Sveučilišta U Zagrebu, a isto je za Telegram potvrdio sanacijski upravitelj SC-a Zagreb Mirko Bošnjak. Kako kaže, odluku je donio Krizni stožer kako bi građani, koji se zbog potresa ne mogu vratiti svojim kućama, imali gdje biti.

❗[VAŽNO – STUDENTI SD CVJETNO NASELJE MORAJU SELITI] ❗Poštovani kolege,Molimo Vas za maksimalnu solidarnost u ovim… Gepostet von Studentski Zbor Sveučilišta U Zagrebu am Sonntag, 22. März 2020

Upravo prebacuju studente

“Našim organiziranim prijevozom u ovom trenutku prebacujemo preostale studente u Studentski dom Stjepan Radić, sve kako bi se građane prije mraka moglo smjestiti u Cvjetno”, kazao nam je Bošnjak.

Kontaktirali smo i studenta inače smještenog u SD Cvjetno naselje; poručio nam je kako je u ovim trenucima na putu prema domu kako bi iz svoje sobe pokupio svoje (nužne) stvari.